Pyotr Chaykovskiy

Pyotr Iliyich Chaykovskiy (; 1840-jıl 7-may — 1893-jıl 6-noyabr ) — romantik periodta jasaǵan rus kompozitorı. Ol rus kompozitorlarınıń eń ataqlısı esaplanadi. Onıń melodiyaları sezimlerge tolı; tolqindirarli hám dramatik elementlerge bay. Ol Batis Evropa muzıkasınan kóp úyrendi, lekin onıń muzıkaları júdá russha esitiledi. Onıń kompoziciyalarına 11 opera, 3 balet, orkestr muzıkası, kamera muzıkası hám 100 den aslam qosıqlar kiredi. Onıń baletlerı («Aq Quw Kóli», «Shelkunchik» hám «Uyqidaǵi Suliw») klassik muzıkanıń eń belgili namalarin óz ishine qamtiydi.

 Dáslepki jillari 
Chaikovskiydiń ákesi rudada islewshi Ukrainali injener edi. Oniń anasiniń atasi Rossiyaǵa kóship ótken Frantsuz bolǵan. Anasi tinishsiz hayal bolǵan; Chaikovskiy usinday xarakterdi anasinan alǵan boliwi múmkin. Chaikovskiy bes jasinan pianino shertip úyrene basladi. Ol tez arada óz oqitiwshisinan da ozip ketti. Oniń sem'yasinda orkestrion (muzıka qutisi) bar edi hám ol onda Mozart, Bellini, Donizetti hám Rossinidiń klassik muzıkalarin shertetuǵin edi.